**Noaptea-i de dormit**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ea munceşte chiar şi dacă

Soarele-a plecat.

Peste ziua luminoasă

Noaptea s-a lăsat.

– Sunt o furnicuţă mică,

Cum să merg acum?

Frică mi-e de întuneric,

Am rămas pe drum…

Unde eşti, măi Licurici?

Vino de mă-ajută,

Luminează drumul meu

Cu lumină multă.

Licurici vine grăbit:

– Dragă furnicuţă,

Te voi duce de-îndată

Până la căsuţă.

Dar ar trebui să ştii –

Ziua-i de muncit.

Noaptea însă, vreau să-ţi zic,

E pentru dormit…